2024 m. birželio 13 d. Bendrojo Teismo pirmininko pavaduotojo nutartis byloje Vivendi / Komisija
(Byla T-1097/23 R-RENV)
(Laikinųjų apsaugos priemonių taikymas – Konkurencija – Koncentracija – Prašymas pateikti informaciją – Reglamento (EB) Nr. 139/2004 11 straipsnio 3 dalis – Prašymas taikyti laikinąsias apsaugos priemones – „Fumus boni juris“ – Interesų palyginimas)
Proceso kalba: prancūzų
Šalys
Ieškovė: Vivendi SE (Paryžius, Prancūzija), atstovaujama advokatų P. Gassenbach, P. Wilhelm, E. Dumur, O. Thomas, S. Schrameck, F. de Bure ir Y. Boubacir
Atsakovė: Europos Komisija, atstovaujama P. Caro de Sousa, B. Cullen ir D. Viros
Atsakovės pusėje į bylą įstojusi šalis: Europos Sąjungos Taryba, atstovaujama A.-L. Meyer ir N. Coghlan
Dalykas
SESV 278 ir 279 straipsniais grindžiamu ieškiniu ieškovė prašo, pirma, sustabdyti 2023 m. rugsėjo 19 d. Europos Komisijos sprendimo C(2023) 6428 final dėl Tarybos reglamento (EB) Nr. 139/2004 11 straipsnio 3 dalies taikymo procedūros (byla M.11184 – Vivendi / Lagardère), iš dalies pakeisto 2023 m. spalio 27 d. Komisijos sprendimu C(2023) 7463 final, vykdymą ir, antra, kaip apsaugos priemonę įpareigoti ją saugoti specialioje elektroninėje laikmenoje, perduotoje su elektroniniu antspaudu nepriklausomam patikimam trečiajam asmeniui, visus jos turimus dokumentus, su kuriais susijęs ginčijamas sprendimas.
Rezoliucinė dalis
Sustabdyti 2023 m. rugsėjo 19 d. Europos Komisijos sprendimo C(2023) 6428 final dėl Tarybos reglamento (EB) Nr. 139/2004 11 straipsnio 3 dalies taikymo procedūros (byla M.11184 – Vivendi / Lagardère), iš dalies pakeisto 2023 m. spalio 27 d. Komisijos sprendimu C(2023) 7463 final, vykdymą, tiek, kiek jame nustatytas įpareigojimas yra susijęs su dokumentais, kuriuose yra duomenų apie su šiuo sprendimu susijusių asmenų privatų gyvenimą.
Nurodyti Vivendi SE imtis visų būtinų priemonių, kad būtų užtikrintas Europos Komisijai dar neperduotų Sprendimo C(2023) 6428 final, iš dalies pakeisto Sprendimu C(2023) 7463 final, priede nurodytų dokumentų saugojimas formatu, kuriuo užtikrinamas dokumentų vientisumas ir kad jų nebūtų galima pakeisti, jei tai dokumentai, apimantys duomenis apie duomenų subjektų privatų gyvenimą.
Įpareigoti Komisiją saugoti užantspauduotus Vivendi jai pateiktus Sprendimo C(2023) 6428 final su pakeitimais, padarytais Sprendimu C(2023) 7463 final, priede nurodytus dokumentus, jeigu juose yra duomenų, susijusių su duomenų subjektų privačiu gyvenimu.
Atmesti likusią ieškinio dalį.
Atidėti bylinėjimosi išlaidų klausimo nagrinėjimą.
____________